
REFERAT

privind aprobarea Studiului de Fezabilitate

,,Amenajare strada Anul 1848”
Direcţia Tehnică, Serviciul Drumuri şi Poduri are în programul de investiţii pe anul 2010 întocmirea 
Studiului de Fezabilitate aferent obiectivului de investiţii ,,Amenajare strada Anul 1848”.

Strada Anul 1848 este amplasată în zona de sud a municipiului Timişoara, fiind la capătul cartierului Fratelia. Strada este amplasată în zona de sud a municipiului Timişoara iar sectorul de drum care se propune a se amenaja are o lungime totală de aproximativ 493m, fiind delimitată de străzile: Muzicescu şi Dimineţii..

Strada Anul 1848 are două tronsoane, primul de aproximativ 242m care începe din strada Musicescu şi cel de-al doilea tronson de aproximativ 251m care începe de la intersecţia cu strada Aluniş şi se termină la str. Dimineţii.

În situaţia actuală, strada Anul 1848 nu au o structură rutieră de drum, strada fiind realizată din piatră spartă. Nu există o delimitare a trotuarelor, partea carosabilă nefiind la aceelaşi nivel pe întreaga lăţime între fronturile clădite, iar în situaţia unor ploi strada este circulabilă în condiţii dificile. 

De asemenea Anul 1848 are un sistem rutier necorespunzător, incapabil să suporte chiar traficul uşor cu autoturisme, mai ales pe perioada de iarnă, când nu se poate realiza accesul autovehicolelor de colectare a resturilor menajere, precum şi a celorlalte autovehicole de interes general.  

Canalizarea a fost executată pe mijlocul străzii, la nivel de canal colector, dar nu au fost prevăzute guri de scurgere pentru stradă.

Strada Anul 1848, beneficiază de utilităţile urbane având realizată reţeaua de alimentare cu apă potabilă, gaze naturale şi reţeaua de alimentare cu energie electrică .


Se vor lua toate măsurile care se impun, astfel încât stabilitatea stâlpilor de iluminat să nu fie afectată de realizarea drumului.

Având în vedere cele menţionate, este necesară şi oportună, realizarea tronsonului de drum propus de aproximativ 493m, acest fapt conducând la îmbunătăţirea accesului rutier şi pietonal în zonă.
Sursa de finanţare: Bugetul local capitolul Cap 84.02.03.03.Străzi, Cap. C Studii şi proiecte.

În vederea asigurării unei circulaţii corespunzătoare pe această stradă atât pentru autovehicule cât şi pentru pietoni, precum şi pentru evaluarea investiţiei, este necesară aprobarea Studiului de Fezabilitate.

Primăria Municipiului Timişoara a recepţionat în cursul anului 2010 Studiul de Fezabilitate pentru ,,Amenajare strada Anul 1848”, realizat de S.C. SIT INFRASTRUCTURE S.R.L. conform contractului de proiectare nr. 24 /22.01.2010. 
Valoarea totală a investiţiei ,,Amenajare strada Anul 1848” este estimată, conform devizului general al investiţiei, la 976,843 mii lei (fără TVA), respectiv 236,478 mii Euro (1 Euro = 4,1308 lei la data de 12.04.2010).
Investiţia se va realiza în decurs de 8 luni.
Având în vedere faptul că finanţarea studiului de fezabilitate ,,Amenajare strada Anul 1848”se face din Bugetul local, propunem aprobarea studiului de fezabilitate şi realizarea investiţiei menţionată anterior.   

